সুপ্রিম নির্দেশের ১ ঘণ্টার মধ্যে ভর্তি প্রক্রিয়া চালু হয়েছে’ মন্তব্য অভিষেকের

কলকাতা: টিএমসিপির প্রতিষ্ঠা দিবসে (TMCP Foundation Day) এসআইআর, বাংলা-বাঙালি থেকে বিচার ব্যবস্থার ইস্যুতে ফুঁসে উঠলেন তৃণমূল কংগ্রেসের সর্বভারতীয় সভাপতি অভিষেক বন্দ্যোপাধ্যায় (Abhishek Banerjee)। বৃহস্পতিবার তৃণমূল ছাত্র পরিষদের প্রতিষ্ঠা দিবসে মেয়ো রোডে গান্ধী মূর্তিতে মাল্যদান করেন সর্বভারতীয় সাধারণ সম্পাদক মাননীয় অভিষেক বন্দ্যোপাধ্যায়। এরপর মঞ্চে উঠেই অভিষেক বলেন, রেজাল্ট বেরনোর পরও ভর্তি প্রক্রিয়া দেরি হওয়ার জন্য কিছুটা হলেও উদ্বিগ্ন হয়েছিলেন। কিন্তু তৃণমূল সরকারকে বিঁধতে গিয়ে কলকাতা হাইকোর্টের বিচারব্যবস্থার একাংশ বাংলার ছাত্র যুব সমাজের জীবনে অন্ধকার নামাতে চেয়েছিল। আমরা সুপ্রিম কোর্টে দিয়ে সেই নির্দেশে স্থগিতাদেশ নিয়ে আসি। যেদিন নির্দেশ পেয়েছি, ১ ঘণ্টার মধ্যে সরকার প্রক্রিয়া শুরু করে।

ছাত্রছাত্রীদের ভবিষ্যতের প্রসঙ্গ তুলে তাঁর মন্তব্য, ”আমরা সুপ্রিম কোর্টে গিয়ে সেই নির্দেশে স্থগিতাদেশ আদায় করি। যেদিন অনুমতি পেয়েছি, তার একঘণ্টার মধ্যে সরকার ভর্তি প্রক্রিয়া চালু করেছে। এদিন অভিষেক বলেন, দ্বাদশ শ্রেণির ফলপ্রকাশের পর বহু ছাত্রছাত্রীর ভর্তিপ্রক্রিয়া আটকে ছিল। আমাদের কাছে দুর্ভাগ্য বাংলার সরকারের বিরুদ্ধে যুদ্ধ ঘোষণা করতে গিয়ে, তৃণমূল কংগ্রেসকে শিক্ষা দিতে গিয়ে, কলকাতা হাইকোর্টের বিচারব্যবস্থার একাংশ বাংলার ছাত্রদের জীবনে অন্ধকার নামিয়ে আনতে চেয়েছিল। আমরা সুপ্রিম কোর্টে গিয়ে তা রুখেছি। সেই নির্দেশে স্থগিতাদেশ দেওয়া হয়েছে। তার এক ঘণ্টার মধ্যে সরকার প্রক্রিয়া চালু করেছে।’’

আরও পড়ুন: ১৩০তম সংশোধনী বিল নিয়ে অমিত শাহকে আক্রমণ অভিষেকের!

ওবিসি জটে দীর্ঘদিন ধরে আটকে ছিল রাজ্য জয়েন্টের ফলপ্রকাশ। তা উল্লেখ করে মমতার মন্তব্য, “জয়েন্ট এন্ট্রান্সের রেজাল্ট বের করতে আমাদের সময় লেগেছে। এর জন্য আমরা দুঃখিত। কিন্তু এতে আমাদের দোষ নেই। যারা কোর্টে গিয়ে কেস করে তারা দু’নম্বরি। তোমরা রাজনীতি পারো না, ব্যাকডোরে লড়াই করে নিয়োগ আটকে রাখো।”

অন্য খবর দেখুন